ñ Houer vol stories. – Bali Drome
So baie verhale, saamgepak in een houer. Geseël.
Vandag sit daar so ñ verlatenheid in my binnekant. Nie regtig woorde om dit met iemand te deel nie. Net die weet van die paadjies wat ek geloop het voor die deure vanoggend finaal verseël is, en ek my foto kry.
Elke enkele van die tweehonderd-plus items is iewers uitgesoek. By ñ huisie of ñ winkel opgelaai. Iemand het ure lank, dae lank aan dit gewerk. Dalk gewonder oor die mens wat dit gaan raaksien en koop.
En vreemd genoeg, daardie mens voel vanoggend redelik alleen. Duisende kilometers van die hawe af, en ek wil grens.
Tweehonderd-plus stukkies van myself is in daardie container gelaai. ñ Boek vol aantekeninge lê hier op my skoot. Die laaste paar maande van my lewe.
Eers die beplanning en besluite, gelde bymekaar kry en som op som maak. Kliënte se prentjies probeer verstaan. Dan die oorvlieg, die soek na ander se drome. Kophou oor hoeveel artikels om aan te koop sodat niks agter bly nie. Die terugkom en wag. Probleme van hier af oplos, planne maak as dinge daar verkeerd loop.
My kop en emosies heen en weer laat swerf. Tot vanoggend.
Die vlegsel se rekkie is aangesit. Vasgedraai. Klaar.
En ek. Ek wil net grens.
Author travel460Posted on April 26, 2017 April 26, 2017
20 thoughts on “ñ Houer vol stories.”
April 26, 2017 om 9:32 vm
auwh… dit is amper hier – dan gaan dit soos ‘n groot pakkie wees wat jy gaan oopmaak.
April 26, 2017 om 11:46 vm
Die verhale is mos nog nie klaar nie? Wanneer die artikels by hulle nuwe base aankom, gaan die stories voort. Chin up!
April 26, 2017 om 12:19 nm
Klaar weer reg. Net effe pateties, ek weet.
April 26, 2017 om 12:21 nm
‘n Mens mag maar nou en dan jou jammerkombersie toevou oor jou lyf.
April 26, 2017 om 12:02 nm
Sal jy weer beter voel as dit hier aan kom? ‘n Drukkie vir jou.
April 26, 2017 om 12:18 nm
Dankie vir my drukkie. Ja-wat, sal vinnig daaroor kom. En dan die slapies begin aftel.
April 26, 2017 om 3:10 nm
Ai. Ek voel saam jou!
April 26, 2017 om 4:17 nm
So bly as iemand verstaan.
April 26, 2017 om 5:26 nm
Oooooo ek is jammer vir jou maar ek kan nie wag om saam met jou uit te pak nie.
Dis mos die eerste van baie?
April 26, 2017 om 5:49 nm
Wel, ek hoop daar gaan nog baie wees. Ek glo so. Vandag sommer net hartseer gewees, tlc nodig gehad. Voel nou beter.
April 27, 2017 om 4:44 nm
Jy mag mos maar! Bly jy voel beter
April 26, 2017 om 7:20 nm
Nou lees jy daai boekie oor en oor en dink oor die goedjies en dan – op n dag kom die skatkis by jou winkeltjie aan en kersfees breek aan. Die oopmaak van elke artikel en die onthou en die reuk en die lekker!!!!!!
April 27, 2017 om 5:50 vm
Nou weet al jou blog-tjomme wat ons EERSTE gesprek inni oggend, en LAASTE gesprek inni aand is . . .Nou was . . . Bly die boksie se kind is oppi water en op koers. EN nou beleef ons 2 hoe vinnig 6 weke rerig verbyskiet. Ons meet dit al jare aan “cargo op see”, en nie die maan of kalender nie ! Nee wag, laat ek dak slaan . . .
Ai sorry maat. Tot volgende keer. Dan kan jy weer al die lekker dinge doen.
April 28, 2017 om 9:37 vm
Ek dink ‘n mens voel soms so wanneer ‘n groot taak afgehandel is. Maar joune is nog nie heeltemal klaar nie, die container moet nog uitgelaai word! 🙂
April 29, 2017 om 1:32 vm
Ons wag almal vir oomblik as jy daardie container oopmaak.
April 30, 2017 om 6:57 nm
Dit moet uitputtend wees! WEns ek was nader dan kon ek kom kyk het hoe als lyk…
Mei 2, 2017 om 4:13 nm
Dis tyd om jou stresvolle besigheidslewe op te gee en met die feetjies en die elwe te gaan leef! Ek hou ook baie van die foto van die gevlegte hare – mooi prentjie!
Mei 2, 2017 om 5:23 nm
Definitely an undercover Afrikaans boytjie.
Mei 2, 2017 om 8:24 nm
Net probeer om soos jy cool te wees! – Just trying to be cool like you!
Vorige Previous post: As ek na jou kyk.
Volgende Next post: Wat?